Hulle is in ’n bakkie by ’n polisie-padversperring by Polokwane voorgekeer. Die bestuurder het weggejaag, maar is ná ’n jaagtog aangekeer, het kapt. Maano Sadike, polisiewoordvoerder, gesê.
“Ek het so hard gebid daar moet gou ’n arrestasie wees om te keer dat hulle nie aan nog ’n bejaarde doen wat hulle aan my ma gedoen het nie.”
Schlesinger het gesê sy gaan die verdagtes se hofverskyning oormôre bywoon, want sy wil vir hulle sê: “Mag God julle vergewe.”
Botha se naakte lyk is Donderdag in ’n laken toegedraai in die sitkamer van haar huis gekry. Sy is verwurg en het kneusplekke in haar gesig gehad.
Meer besonderhede oor wat die oggend van die moord gebeur het, het gister aan die lig gekom. Volgens Schlesinger is dit duidelik haar ma het verwoed teruggeveg toe sy oorval is.
“Van die meubels in die huis was heeltemal uit hul plek. Dit verbaas my nie. My ma sou teruggeveg het, want sy was ’n sterk vrou.”
’n Kenner het gister vir haar en die familie gesê die tekens wat daar was, beteken die huis is “gereed” vir ’n inbraak en min weerstand kan verwag word.
’n Bron na aan die Botha-familie het gesê volgens onbevestigde inligting is twee van die verdagtes van Zimbabwe. Hul ouderdomme wissel tussen 26 en 32.
Twee pa’s het moontlik die lewe van ’n ma gered nadat kapers eergisteroggend met haar in haar splinternuwe motor by ’n skool in Krugersdorp weggejaag het.
Hulle het die gekaapte motor agternagesit totdat die kapers stilgehou en te voet die hasepad gekies het.
Prinsloo het sy seun, Duncan (11), pas by die skool afgelaai toe hy van die kaping hoor. Hy en nog ’n ouer, net bekend as Herman, het in sy Opel Monza gespring.